Poppie-saak: Borgtogaansoek begin moontlik dán | Maroela Media
Poppie-saak: Borgtogaansoek begin moontlik dán
Koekemoer tydens Donderdag se hofverskyning. Foto: Mariné Lourens
Kobus Koekemoer het Donderdag in die Brits-landdroshof verskyn in verband met die moord op sy driejarige stiefdogter, Poppie van der Merwe.
Die staatsaanklaer, adv. Hanna Conradie, het namens Koekemoer versoek dat die saak uitgestel word aangesien sy regsverteenwoordiger nie vandag beskikbaar is nie. Die aansoek is toegestaan en die saak is tot Vrydag uitgestel wanneer Koekemoer se borgtogaansoek na verwagting sal begin.
Die hof was soos met Koekemoer se vorige hofverskyning weer stampvol met mense wat pienk hemde aangehad het ter ondersteuning van Poppie. Koekemoer het emosieloos in die hof gestaan. 'n Groep mense het ook weer buite die hof betoog.
Koekemoer het tydens sy vorige hofverskyning op 3 November aangevoer dat hy regsverteenwoordiging het, maar nog nie tyd gehad het om sy regsverteenwoordiger te spreek nie.
'n Klein groep mense het buite die hof saamgedrom. Foto: Mariné Jacobs
Die saak is hierna tot 18 November uitgestel.
Koekemoer is by sy huis op 'n plaas in Mamogaleskraal naby Brits, op die Letlhabile-pad, in hegtenis geneem ná Poppie se dood. Sy het in 'n hospitaal aan haar beserings beswyk nadat Koekemoer haar glo erg geskop het.
Video: Bakkie wat wegjaag sleep voetganger
Twee kritiek ná skool onder bye deurloop
Hierdie man verdien eenvoudig NIE borg nie!!!!!!!
BEATRIX EK STEM 100% SAAM!!!!
Elke keer as ek van Poppie lees maak dit my so verskriklik hartseer. Net wat deur haar gedagtes moes gaan toe daai monster besig was om haar dood te skop. Mag hy die swaartse straf moontlik kry en ook GEEN borg kry nie – NOOIT nie